Nafarroako Parlamentuko Mahaiak, 2020ko abenduaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, Arnaldo Otegik Estatuko aurrekontuei buruz egindako adierazpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abenduaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, lehendakariak hurrengo Osoko Bilkuran ahoz erantzun dezan:

Arnaldo Otegik adierazpen hauek egin zituen: “euskal errepublika independenteak baietz esan behar diela aurrekontuei”. Zer iritzi du lehendakariak Arnaldo Otegiren adierazpen horiei buruz? Nola interpretatzen ditu Nafarroan Gobernuak Bildurekin sinatu duen aurrekontu-akordioari dagokionez?

Iruñean, 2020ko abenduaren 2an.

Foru parlamentaria: Carlos Pérez-Nievas López de Goicoechea